**РЕПУБЛИКА СРБИЈА**

**Геронтолошки центар Ниш**

**Ул.Радних бригада бр.15**

**ПОЗИВ ЗА ПОДНОШЕЊЕ ПОНУДА**

**у поступку јавне набавке мале вредности добара**

Геронтолошки центар Ниш, као наручилац, спроводи поступак јавне набавке мале вредности добара: „Набавка пелена за одрасле за збрињавање тешке инконтиненције за потребе Геронтолошког центра Ниш“, на основу Одлуке о покретању поступка јавне набавке број 1207 од 01.10.2018. године, редни број јавне набавке 06/2018, у складу са чланом 39. Законом о јавним набавкама („Службени гласник Републике Србије“, број 124/12,14/2015 и 68/2015).

Поступак јавне набавке је поступак прикупљања понуда.

Критеријум за избор најповољније понуде је економски најповољнија понуда која се утврђује бодовањем:

1. Понуђена цена 90 пондера
2. Рок испоруке (у данима) 10 пондера

Не прихватају се понуде са варијантама.

Понуђач је дужан да понуду сачини на српском језику.

Понуда треба да садржи све елементе наведене у садржају понуде који је саставни део конкурсне документације. Неиспуњавање једног или више елемената из садржаја понуде, понуду чини неисправном.

Понуда се може преузети:

1. на адреси наручиоца: Геронтолошки центар Ниш, ул.Радних бригада бр.15, канцеларија 136;
2. на Порталу јавних набавки.

Понуде се подносе у затвореној коверти, овереној печатом, са назнаком: „Не отварати – понуда за јавну набавку мале вредности добара: „Набавка пелена за одрасле за збрињавање тешке инконтиненције за потребе Геронтолошког центра Ниш“, број 1207, редни број јавне набавке 06/2018“,на адресу: Геронтолошки центар Ниш, ул.Радних бригада бр.15. На полеђини коверте понуђач даје своју пуну адресу, заводни број, име и телефон особе за контакт.

Неблаговремене понуде – понуде приспеле после рока за њихово достављање, биће неотворене враћене понуђачу након завршетка поступка отварања понуда, са назнаком да су поднете неблаговремено, а непотпуне понуде ће бити оцењене као неисправне.

**Рок за подношење понуда је 17.10.2018. године до 9 часова.**

**Отварање понуда је јавно и обавиће се 17.10.2018. године у 09:15 часова,** у просторијама Геронтолошког центра Ниш, улица Радних бригада канцеларија 140, у присуству овлашћених представника понуђача. Овлашћење за учешће у поступку отварања понуда мора бити оригинал издато од понуђача, са заводним бројем под којим је издато, датумом издавања, печатом и потписом одговорног лица понуђача, а предаје се председнику Комисије за јавну набавку непосредно пре почетка поступка отварања понуда.

Наручилац у поступку јавне набавке мале вредности позива најмање три понуђача и истовремено објављује позив за подношење понуда на Порталу јавних набавки и на својој интернет страници, а одлука о додели уговора ће се донети ако је научилац прибавио најмање једну прихватљиву понуду.

**Рок за доношење одлуке о додели уговора** је 10 (десет) дана од дана отварања понуда.

Одлуку о додели уговора, са образложењем и подацима из Извештаја о стручној оцени понуда, наручилац доставља свим понуђачима у року од 3 (три) дана од дана доношења, препорученом пошиљком са доставницом.

Наручилац ће закључити уговор о јавној набавци са понуђачем коме је додељен уговор најкасније у року од 8 (осам) дана од дана протека рока за подношење захтева за заштиту права.

Захтев за заштиту права може да поднесе понуђач, односно заинтересовано лице, у складу са чланом 148. Закона о јавним набавкама („Службени гласник Република Србије“, број 124/12, 14/2015 и 68/2015).

Захтев за заштиту права подноси се Републичкој комисији за заштиту права у поступцима јавних набавки, а предаје се наручиоцу.

Подносилац захтева за заштиту права је дужан да уплати таксу у износу од 60.000,00 динара на рачун буџета Републике Србије 840-30678845-06, прималац: „Буџет Републике Србије“, сврха: „Републичка административна такса за захтев за заштиту права, број јавне набавке 06/2018“.

Наручилац може да обустави поступак јавне набавке из објективних и доказивих разлога који се нису могли предвидети у моменту покретања поступка и који онемогућавају да се започети поступак оконча, односно, услед којих је престала потреба наручиоца за предметном јавном набавком због чега се неће понављати у току исте буџетске године, односно у наредних 6 месеци.

Особа за контакт:

Никола Сотировски